
Vispārīga informācija
1.1.  Iepirkuma nosaukums – Ārvalstu komandējumu un darba braucienu nodrošināšana (turpmāk nolikuma tekstā – iepirkums)
1.2. Iepirkuma identifikācijas numurs – VSIA LVĢMC 2026/9
1.3. Pasūtītāja nosaukums un rekvizīti:

	Pasūtītāja nosaukums:
	Valsts SIA “Latvijas Vides, ģeoloģijas un meteoroloģijas centrs”, turpmāk tekstā – Pasūtītājs vai LVĢMC

	Adrese:
	Latgales iela 165, Rīga, LV-1019

	Reģistrācijas Nr.:
	50103237791

	Tālruņa numurs:
	+371 670 32 600

	E-pasta adrese:
	lvgmc@lvgmc.lv

	Tīmekļa vietne:
	https://videscentrs.lvgmc.lv/ 

	Banka:
	SEB banka AS

	Bankas konta Nr.
	LV25UNLA0055000617927



1.4.  Iepirkuma procedūra: atklāts konkurss saskaņā ar Publisko iepirkumu likumu (turpmāk tekstā – PIL).
1.5. Komisija: iepirkumu rīko iepirkumu komisija (turpmāk tekstā – Komisija), kas saskaņā ar PIL 24. panta pirmo daļu izveidota ar LVĢMC rīkojumu Nr. 1-9/28 “Par iepirkuma komisiju (2026/9, komandējumi)”;
1.6. Normatīvais regulējums. Iepirkumam piemērojams šāds normatīvais regulējums:
1.6.1. Publisko iepirkumu likums;
1.6.2. 28.02.2017. Ministru kabineta noteikumi Nr. 107 “Iepirkuma procedūru un metu konkursu norises kārtība” (turpmāk tekstā – MK noteikumi Nr.107)
1.7. Iepirkuma kontaktpersona: Antra Muižniece-Stakāne, LVĢMC Finanšu nodaļas Ekonomikas daļas vecākā iepirkumu eksperte; tālrunis 254 73 207; e-pasts: iepirkumi@lvgmc.lv .
1.8. Par pretendentu iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura iesniegusi piedāvājumu atbilstoši nolikuma prasībām. Piedalīšanās iepirkumā ir piegādātāja brīvas gribas izpausme. Iepirkuma nosacījumi visiem piegādātājiem ir vienādi. 
Informācija par iepirkuma priekšmetu un līgumu
2. 
2.1.  Iepirkuma priekšmets ir ārvalstu komandējumu un darba braucienu pakalpojuma nodrošināšana saskaņā ar tehniskās specifikācijas (pielikums Nr.2) prasībām.
2.2. CPV kods: 63510000-7 – ceļojumu aģentūru un līdzīgi pakalpojumi.
2.3. Plānotā līgumcena – 180’000 EUR (bez PVN).
2.4. Iepirkums nav sadalīts daļās.
2.5. Katrs piegādātājs drīkst iesniegt vienu piedāvājumu, un piedāvājuma varianti nav pieļaujami.
2.6. Piedāvājumā jāiekļauj viss tehniskajā specifikācijā norādītais apjoms. Piedāvājumi, kuros nav iekļauts viss apjoms tiek uzskatīti par neatbilstošiem.
2.7. Piedāvājuma nodrošinājums – nav paredzēts.
2.8. Piedāvājuma derīguma termiņš – 6 mēneši no piedāvājumu atvēršanas dienas.
2.9. Iepirkuma rezultātā tiek slēgts līgums saskaņā ar līguma projektu, kas pievienots nolikuma pielikumā Nr.6  “Līguma projekts”. Līguma slēgšanas laikā līguma projekts var tikt precizēts, veicot tajā abpusēji saskaņotus labojumus, kas negroza darījuma būtiskās sastāvdaļas.
2.10. Līguma termiņš – 24 mēneši. 
2.11.  Līguma izpildes vieta  – Latgales iela 165, Rīga, LV-1019.
2.12. Saskaņā ar Publisko iepirkumu likuma 51.pantu Līguma slēgšanas tiesības tiek piešķirtas saimnieciski izdevīgākajam piedāvājumam, kuru nosaka, ņemot vērā izmaksas, tehniskās priekšrocības un pakalpojuma izpildes nosacījumus.
Iepirkuma dokumentu saņemšana
3. 
3.1. Iepirkuma dokumenti ir pieejami Elektronisko iepirkumu sistēmas (turpmāk - EIS) e-konkursu apakšsistēmas pasūtītāja profilā: https://www.eis.gov.lv/EKEIS/Supplier/Organizer/506     (turpmāk tekstā - iepirkuma vietne). 
Informācijas apmaiņa
4. 
4.1. Informācijas apmaiņa starp Pasūtītāju un piegādātājiem notiek PIL noteiktajā kārtībā, izmantojot elektroniskos saziņas līdzekļus. Ieinteresētais piegādātājs papildu informāciju par nolikumā iekļautajām prasībām pieprasa rakstiskā veidā, ievietojot to iepirkuma vietnē vai nosūtot nolikuma 1.5. punktā norādītajai pasūtītāja kontaktpersonai.
4.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu (5) darbdienu laikā, bet ne vēlāk kā sešas (6) dienas pirms piedāvājumu iesniegšanas termiņa beigām
4.3. Jebkura papildu informācija, tostarp arī atbildes uz piegādātāju uzdotajiem jautājumiem, norādot arī uzdotos jautājumus, saistībā ar iepirkumu tiek publicēta iepirkuma vietnē.
4.4. Piegādātājam ir pienākums sekot informācijai, kas tiek publicēta iepirkuma vietnē, un, ja informācija ir ievietota iepirkuma vietnē, tiek uzskatīts, ka piegādātājs šīs ziņas ir saņēmis. 
4.5. Laikā no piedāvājumu iesniegšanas dienas līdz to atvēršanas brīdim Komisija nesniedz informāciju par citu piedāvājumu esamību. Piedāvājumu vērtēšanas laikā – līdz rezultātu paziņošanai – Komisija nesniedz informāciju par vērtēšanas procesu.
Piedāvājuma iesniegšana un atvēršana
5. 
5.1. Piedāvājums tiek iesniegts elektroniski iepirkuma vietnē (skat. nolikuma 3.1. punktu).
5.2. [bookmark: _Hlk145572701]Ārpus iepirkuma vietnes iesniegtie piedāvājumi tiks atzīti par neatbilstošiem nolikuma prasībām.
5.3. Piedāvājumu iesniegšanas termiņš, atvēršanas datums un laiks ir norādīti iepirkuma vietnē.
5.4. Iesniegto piedāvājumu atvēršanas procesam var sekot līdzi tiešsaistes režīmā iepirkuma vietnē.
5.5.  Pirms iepirkuma vietnē noteiktā piedāvājumu iesniegšanas termiņa beigām piegādātājs ir tiesīgs grozīt vai atsaukt iesniegto piedāvājumu.
5.6. Pēc iepirkuma vietnē noteiktā piedāvājuma iesniegšanas termiņa beigām pretendents:
5.6.1. nav tiesīgs grozīt iesniegto piedāvājumu;
5.6.2. ir tiesīgs atsaukt iesniegto piedāvājumu, rakstiski par to informējot Komisiju. Šajā gadījumā piedāvājuma atsaukšana izbeidz turpmāku pretendenta dalību iepirkumā.
Vispārīgas prasības piedāvājuma noformējumam
6. 
6.1. Piedāvājums tiek sagatavots elektroniski kā elektronisku dokumentu un/vai drukātas formas dokumentu elektronisko kopiju kopums.
6.2. Visus piedāvājuma dokumentus, kur tas attiecināms, paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot pilnvaru, kurā nepārprotami norādītas pilnvarotās personas tiesības pārstāvēt piegādātāju publiskos iepirkumos, kā arī precīzi pilnvarotajai personai piešķirto tiesību un saistību apjoms.
6.3. Piedāvājumā iekļauto dokumentu elektroniskai parakstīšanai var tikt izmantots EIS sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu.
6.4. Ja piedāvājumu iesniedz piegādātāju apvienība, piedāvājumā papildus iekļauj piegādātāju apvienības dibināšana līgumu vai citu līdzvērtīgu dokumentu, kurā norādīta persona, kas iepirkumā pārstāv attiecīgo piegādātāju apvienību,  un katra piegādātāju apvienības dalībnieka  atbildības apjoms līguma izpildē.
6.5. Visiem piedāvājumā iekļautajiem dokumentiem jābūt skaidri salasāmiem, bez labojumiem un sagatavotiem atbilstoši Dokumentu juridiskā spēka likuma un Ministru kabineta 04.09.2018. noteikumu Nr.558 „Dokumentu izstrādāšanas un noformēšanas kārtība” prasībām.
6.6. Piedāvājumā iekļautajiem elektroniskajiem dokumentiem un drukātas formas dokumentu elektroniskajām kopijām jābūt noformētām saskaņā Elektronisko dokumentu likuma un Ministru kabineta 28.06.2005. noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām attiecībā uz elektronisko dokumentu un drukātas formas dokumentu elektronisko kopiju noformēšanu un juridisko spēku.
6.7. Piedāvājums tiek sagatavots latviešu valodā. Ja kāds no piedāvājumā iekļautajiem dokumentiem vai informatīvajiem materiāliem ir svešvalodā, tam tiek pievienots tulkojums latviešu valodā, ja vien nolikumā nav tieši paredzēta iespēja noteiktus dokumentus vai informatīvos materiālus iesniegt citās valodās.
6.8. Visi piedāvājumā iekļauto dokumentu tulkojumi tiek noformēti saskaņā ar MK 22.08.2000. noteikumu Nr.291 „Kārtība, kādā apliecināmi dokumentu tulkojumi valsts valodā” 6.punkta prasībām.
6.9. Piegādātājs ir tiesīgs apliecināt visus piedāvājumā esošos tulkojumus, iesniedzot vienu kopēju apliecinājumu, kas attiecas uz visiem tulkojumiem.
6.10. Piegādātājs nedrīkst veikt izmaiņas nolikuma pielikumos iekļauto veidlapu struktūrā, tostarp, dzēst vai pievienot rindas vai kolonnas, izņemot gadījumus, kad tas attiecīgajā veidlapā tieši norādīts.
6.11. Informāciju, kas ir komercnoslēpums saskaņā ar Komerclikuma 19. pantu vai kas uzskatāma par konfidenciālu informāciju, piegādātājs konkrēti norāda ar atzīmi „ Komercnoslēpums” tikai uz tām piedāvājuma teksta daļām, kuras satur šāda rakstura informāciju. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir vispārpieejama, tostarp nolikumā iekļautā informācija, kā arī piedāvātā cena.
6.12. Piedāvājums tiek sagatavots tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no šajā punktā minētajiem riskiem, tas netiek izskatīts.
Kvalifikācijas prasības un pretendentu atlase
	7. 
7.1. 
	Vispārīgi
	Iesniedzamie dokumenti[footnoteRef:1] [1:  Šeit un turpmāk – piegādātājam nav jāiesniedz atsevišķi rakstiski apliecinājumi informācijai, kas pieejama publiskās datubāzēs.] 


	1. 
2. 
3. 
4. 
5. 
6. 
7. 
7.1.1. 
	Piegādātājs ir reģistrēts saimnieciskās darbības veikšanai.
	Informācija par Latvijā reģistrētām personām ir pieejama publiskā datubāzē[footnoteRef:2]. [2:  Lursoft.] 

Ārvalstī reģistrētas juridiskas personas reģistrācija tiek apliecināta atbilstoši attiecīgās valsts nosacījumiem, norādot publiski pieejamu datubāzi, kur pasūtītājs var pārliecināties par piegādātāja reģistrācijas faktu, vai arī iesniedzot reģistrācijas faktu apliecinošu dokumentu saskaņā ar PIL 41. panta trešās daļas noteikumiem

	7.1.2. 
	Piegādātāju apvienības gadījumā ir noslēgta vienošanās par piegādātāju apvienības izveidi, kurā, cita starpā, ir norādīta šāda informācija:
a) piegādātāju apvienības pārstāvis, kurš ir pilnvarots pārstāvēt piegādātāju apvienību iepirkuma procedūrā, parakstīt ar iepirkumu saistītos dokumentus, kā arī sniegt un saņemt informāciju;
b) piegādātāju apvienības dalībnieki, norādot katra dalībnieka nosaukumu, reģistrācijas numuru (ja attiecināms), juridisko adresi, kontaktpersonu un kontaktinformāciju;
c) katra piegādātāju apvienības dalībnieka plānotais ieguldījums un izpildāmā līguma daļa (darbu/pakalpojumu/piegāžu sadalījums);
d) dalībnieki, uz kuru profesionālajām spējām piegādātāju apvienība balstās, kā arī dalībnieki, uz kuru saimnieciskajām un finansiālajām spējām tā balstās;
e) apliecinājums, ka tie piegādātāju apvienības dalībnieki, uz kuru saimnieciskajām un finansiālajām spējām piegādātāju apvienība balstās, ir solidāri atbildīgi pret Pasūtītāju par iepirkuma līguma izpildi;
f) dalībnieku pienākums pēc Pasūtītāja pieprasījuma līdz iepirkuma līguma noslēgšanai izveidot noteiktu juridisko formu vai noslēgt sabiedrības līgumu, vienojoties par savstarpējo atbildības sadalījumu;
g) noteikumi par norēķinu kārtību iepirkuma līguma izpildes gadījumā, nosakot vienu piegādātāju apvienības dalībnieku, kurš ir pilnvarots izrakstīt rēķinus un saņemt maksājumus no pasūtītāja. Maksājumi, kas veikti šim dalībniekam, tiek uzskatīti par veiktiem visai piegādātāju apvienībai, un Pasūtītājs neveic maksājumus citiem piegādātāju apvienības dalībniekiem. Savstarpējie norēķini starp piegādātāju apvienības dalībniekiem ir to kompetencē un atbildībā.
	Tiek iesniegta vienošanās par piegādātāju apvienības izveidi.

	7.2. 
	Atbilstība profesionālās darbības veikšanai
	Iesniedzamie dokumenti

	7.2.1. 
	Pretendents ir tūrisma operators vai tūrisma aģents Tūrisma likuma izpratnē un ir reģistrēts Tūrisma likuma 16. panta otrās daļas (tūrisma operators) vai ceturtās daļas (tūrisma aģents) kārtībā. 
Ārvalstu pretendentam ir jābūt tiesīgam sniegt tūrisma pakalpojumus atbilstoši tās valsts normatīvajiem aktiem, kurā tas ir reģistrēts.

	Latvijā reģistrētiem pretendentiem nav jāiesniedz atsevišķi dokumenti, atbilstība tiks pārbaudīta publiski pieejamā datu bāzē – Patērētāju tiesību aizsardzības centra pakalpojumu sniedzēju datu bāze (saskaņā ar Ministru kabineta 2018. gada 26. jūnija noteikumiem Nr. 380 “Noteikumi par kompleksa un saistīta tūrisma pakalpojuma sagatavošanas un sniegšanas kārtību un kompleksu un saistītu tūrisma pakalpojumu sniedzēju un ceļotāju tiesībām un pienākumiem”.
Ārvalstu pretendentam jāiesniedz:
i. kompetentas institūcijas izsniegts dokuments vai cita veida pierādījums, kas apliecina tā tiesības sniegt tūrisma pakalpojumus attiecīgajā valstī;
ii. ja attiecīgajā valstī normatīvie akti neparedz obligātu licencēšanu vai reģistrāciju tūrisma pakalpojumu sniegšanai, pretendents iesniedz apliecinājumu, ka tas ir tiesīgs veikt attiecīgo komercdarbību, un pēc Pasūtītāja pieprasījuma – attiecīgās valsts kompetento institūciju izsniegtus dokumentus vai citus pierādījumus par šādu tiesību esamību.
Ja ārvalstu pretendenta iesniegtie dokumenti nav tieši salīdzināmi ar Latvijas regulējumu, iepirkuma komisija izvērtē to atbilstību pēc būtības


	7.3. 
	Prasības piegādātāja profesionālajām un tehniskajām spējām
	Iesniedzamie dokumenti

	7.3.1. 
	Netiek izvirzītas
	Nav attiecināms

	7.4. 
	Prasības saimnieciskajam un finansiālajam stāvoklis
	Iesniedzamie dokumenti

	7.4.1. 
	Netiek izvirzītas
	Nav attiecināms

	7.5. 
	Izslēgšanas nosacījumi
	Iesniedzamie dokumenti

	7.5.1. 
	Uz pretendentu un šādām personām:
a) uz personālsabiedrības biedru, ja pretendents ir personālsabiedrība;
b) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām;
c) uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;
Nedrīkst attiekties PIL 42. panta otrajā daļā (izņemot 8. un 9. punktus) norādītie izslēgšanas iemesli.
	Sagatavojot piedāvājumu, piegādātājam nav jāiesniedz atsevišķi dokumenti izslēgšanas nosacījumu pārbaudei.
Izslēgšanas nosacījumu esamību Komisija pārbauda attiecībā uz pretendentu, kuram atbilstoši citām nolikumā noteiktajām prasībām un izraudzītajiem vērtēšanas kritērijiem būtu piešķiramas līguma slēgšanas tiesības, atbilstoši PIL 42. panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot PIL 43. panta noteikumus.
Pārbaudot izslēgšanas nosacījumus, Komisija ziņas iegūst publiski pieejamās datu bāzēs vai arī pieprasa pārbaudāmajam pretendentam atsevišķi.


	7.5.2. 
	Uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē nedrīkst attiekties PIL 42. panta otrās daļas 1., 2. un 3. punktā norādītie iemesli.
	

	7.5.3. 
	Uz pretendenta patieso labuma guvēju nedrīkst attiekties PIL 42. panta otrās daļas 1., 2. un 11.punktā norādītie iemesli.
	

	7.5.4. 
	Saskaņā Sankciju likuma 11.1 pantu uz pretendentu¸ tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nedrīkst attiekties starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas
	Informācija ir pieejama publiskā datubāzē[footnoteRef:3]. [3:  Lursoft Sankciju sarakstos iekļautie saraksti: Eiropas Savienības; Apvienoto Nāciju organizācijas Amerikas Savienoto Valstu Valsts kases Ārvalstu aktīvu kontroles biroja (OFAC) SDN;Amerikas Savienoto Valstu Valsts kases Ārvalstu aktīvu kontroles biroja (OFAC) NONSDN;Apvienotās Karalistes; Latvijas; Kanādas.] 

Pārbaudi par Sankciju likuma 11.1 pantā noteiktajiem izslēgšanas nosacījumiem Komisija veiks Sankciju likuma 11.1 pantā noteiktajā kārtībā attiecībā uz tajā norādītajiem subjektiem.

	7.5.5. 
	Ja pretendents ir piegādātāju apvienība, tad PIL 42. panta otrās daļas 1., 2., 3., 4. un 11. punktā norādītie izslēgšanas iemesli attiecas uz un tiek pārbaudīti par katru piegādātāju apvienības dalībnieku.
	


7.6. Eiropas vienotais iepirkuma procedūras dokuments (turpmāk tekstā – EVIPD):
7.6.1. [bookmark: _Hlk212104666]Pasūtītājs pieņem EVIPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām.
7.6.2. Ja piegādātājs izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu  arī par katru personu, uz kuras iespējām tas balstās, lai apliecinātu ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības.
7.6.3. Piegādātāju apvienība iesniedz atsevišķu EVIPD par katru tās dalībnieku.
7.6.4. Piegādātājs var iesniegt Pasūtītājam EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
7.6.5. EVIPD veidlapu paraugus nosaka Eiropas Komisijas 2016.gada 5.janvāra Īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums), vai izmantojot tiešsaistes pakalpojumu, kas pieejams: http://espd.eis.gov.lv/
7.6.6. Aizpildot EVIPD dokumenta veidlapu, obligāti jāaizpilda:
7.6.6.1. par piegādātāju: IV. daļas (kvalifikācija) A-C iedaļas;
7.6.6.2. par apakšuzņēmēju: IV. daļas (kvalifikācija) A-C iedaļas attiecībā uz tiem kvalifikācijas kritērijiem, uz kuriem piegādātājs iepirkumā balstās, lai apliecinātu nolikuma prasībām atbilstošu kvalifikāciju;
7.6.6.3. par personu, uz kuras iespējām piegādātājs balstās: IV. daļas (kvalifikācija) iedaļas attiecībā uz tiem kvalifikācijas kritērijiem, uz kuriem piegādātājs ir balstījies.
7.6.7. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību nolikumā noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
7.6.8. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis EVIPD kā sākotnējo pierādījumu atbilstībai pretendentu atlases prasībām, kas noteiktas nolikumā, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.
Piedāvājumā iekļaujamie dokumenti, prasības to saturam un noformējumam
	
	Dokuments
	Prasības saturam un noformējumam

	8. 
8.1. 
	Pieteikums dalībai iepirkumā
	Pieteikums noformējams kā atsevišķs elektronisks dokuments, aizpildot pielikumā Nr.1 “Pieteikums dalībai iepirkumā” ietverto veidni.

	8.2. 
	Vienošanās par piegādātāju apvienības izveidi
	Piegādātāju apvienības gadījumā papildus pieteikumam dalībai iepirkumā tiek iesniegta vienošanās par piegādātāju apvienības izveidi, kurā, cita starpā, ir ietverta arī nolikuma 7.1.2. punktā norādītā informācija.

	8.3. 
	Pilnvara
	Dokumentu iesniedz, ja attiecināms -  ja piedāvājumu paraksta piegādātāja pilnvarota persona (skat. nolikuma 6.2. punktu).

	8.4. 
	Pretendenta reģistrācijas faktu apliecinošs dokuments
	Dokumentu iesniedz ārvalstu pretendenti saskaņā ar nolikuma 7.1.1. punktā ietvertajām prasībām un atbilstoši PIL 41. panta trešajai daļai.

	8.5. 
	Tehniskais piedāvājums
	Tehniskais piedāvājums tiek sagatavots saskaņā ar norādījumiem, kas sniegti nolikuma pielikumā Nr.4 “Tehniskā piedāvājuma sagatavošanas nosacījumi”.

	8.6. 
	Finanšu piedāvājums
	Finanšu piedāvājums tiek sagatavots saskaņā ar pielikumā Nr. 3 “Finanšu piedāvājums” ietverto veidni.
Iepirkuma vietnē (EIS) – ievadlaukā - tiek norādīta finanšu piedāvājuma vērtība.

	8.7. 
	Iesaistītās personas apliecinājums
	Dokumentu iesniedz, ja attiecināms, un sagatavo saskaņā ar pielikumā Nr.5 “Iesaistītās personas apliecinājums” ietverto veidni un nolikuma 9. nodaļas nosacījumiem.


Apakšuzņēmēji un iesaistītās personas
9. 
9.1. Piegādātājs ir tiesīgs piesaistīt apakšuzņēmējus, ievērojot PIL 63. panta regulējumu. Apakšuzņēmēju piesaistes gadījumā piegādātājam jānorāda visi apakšuzņēmēji, un katram šādam apakšuzņēmējam izpildei nododamās daļas finansiālo apmēru (EUR bez PVN) un nododamās Līguma daļas īsu aprakstu saskaņā ar nolikuma pielikumā nr.1 “Pieteikums dalībai iepirkumā” ietverto veidni. Katram no apakšuzņēmējiem veicamo darbu kopējā vērtība ir nosakāma saskaņā ar PIL 63. panta trešo daļu.
9.2. Lai apliecinātu, ka tā rīcībā būs nepieciešamie apakšuzņēmēja resursi, piegādātājs iesniedz apakšuzņēmēja apliecinājumu par nepieciešamo resursu nodošanu pretendenta rīcībā (pielikums Nr.5).
9.3. Attiecībā uz piegādātāja tehniskajām, profesionālajām spējām piegādātājs var balstīties uz citu personu iespējām, ja tas ir nepieciešams līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda Komisijai, ka tam faktiski būs pieejami šo personu resursi, kuru pašam nav un kuri ir nepieciešami iepirkuma līguma izpildei uz visu iepirkuma līguma izpildes laiku, ciktāl tie būs nepieciešami, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā (nolikuma pielikums nr.5).
9.4. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs tos pakalpojumus, kuru izpildei attiecīgās spējas ir nepieciešamas.
9.5. Piegādātājs ir tiesīgs līguma izpildes gaitā veikt iesaistīto personu un/vai apakšuzņēmēju nomaiņu vai piesaistīt jaunas personas un/vai apakšuzņēmējus, iepriekš to saskaņojot ar pasūtītāju un, ievērojot nolikuma 9.6. punkta nosacījumus.
9.6. Iepirkumā izraudzītā pretendenta personas un/vai apakšuzņēmējus, kurus tas iesaistījis līguma izpildē, par kuriem sniedzis informāciju pasūtītājam un kuru kvalifikācijas atbilstību izvirzītajām prasībām pasūtītājs ir vērtējis, kā arī personas un/vai apakšuzņēmējus, uz kuru iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos izvirzītajām prasībām, pēc līguma slēgšanas drīkst nomainīt tikai ar pasūtītāja rakstisku piekrišanu
Piedāvājumu vērtēšana un līguma slēgšanas tiesību piešķiršana
10. 
10.1.  Piedāvājumu vērtēšana notiek slēgtās Komisijas sēdēs saskaņā ar nolikumā izvirzītajām prasībām un PIL nosacījumiem.
10.2.  Piedāvājumi, kas neatbilst nolikuma prasībām, tiek noraidīti.
10.3. Piedāvājumu izvērtēšana notiek secīgi pa posmiem, ievērojot šajā nodaļā noteikto kārtību.
10.4. Sākotnējā pārbaude.
10.4.1. Komisija pārbauda, vai piedāvājums sagatavots atbilstoši nolikuma prasībām un vai iesniegti visi prasītie dokumenti.
10.4.2. Komisija ir tiesīga pieprasīt pretendentam precizēt vai papildināt iesniegto informāciju normatīvajos aktos noteiktajā kārtībā
10.5. Tehnisko piedāvājumu pārbaude
10.5.1. Komisija izvērtē tehnisko piedāvājumu atbilstību tehniskās specifikācijas prasībām.
10.5.2. Ja pretendenta tehniskais piedāvājums neatbilst tehniskās specifikācijas prasībām vai satur nepietiekamu, nekonkrētu vai nepārbaudāmu informāciju, Komisija attiecīgo piedāvājumu atzīst par neatbilstošu un turpmāk nevērtē.
10.5.3. Turpmākai vērtēšanai tiek virzīti tikai tie piedāvājumi, kuri pilnībā atbilst tehniskās specifikācijas prasībām.
10.6. Finanšu piedāvājumu pārbaude
10.6.1. Komisija pārbauda, vai finanšu piedāvājumā nav aritmētisku kļūdu. Ja Komisija konstatē aritmētiskas kļūdas, tā šīs kļūdas izlabo. Par kļūdu labojumu un laboto piedāvājuma summu tiek paziņots pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus
10.6.2. Ja pretendenta piedāvātā cena šķiet nepamatoti zema, Komisija rīkojas saskaņā ar PIL 53. panta prasībām, pieprasot paskaidrojumus un izvērtējot tos pirms lēmuma pieņemšanas.
10.7. Saimnieciskā izdevīguma noteikšana
10.7.1. Katra piedāvājuma saimnieciskais izdevīgums tiek noteikts, aprēķinot punktus saskaņā ar šādiem nosacījumiem:
	Kritērija apzīmējums
	Vērtēšanas kritērijs un punktu piešķiršanas metodika
	Maksimālais punktu skaits

	
	Finanšu piedāvājums (cena)
	20

	K1
	Cena 
(finanšu piedāvājuma pozīcija “Starpniecības maksa par viena komandējuma apkalpošanu”, EUR bez Pvn)
PK1 = (Czem / Cvērt) × Pmax, kur:
PK1 – pretendentam aprēķināmais punktu skaits P kritērijā K1;
Czem – zemākā cena; 
Cvērt – vērtējamā cena; 
Pmax – maksimālais punktu skaits kritērijam K1.
	20

	
	Kvalitāte (uzdevums A)
	40

	K2
	Kopējais komandējumā pavadāmais laiks 
(Tehniskā piedāvājuma tabulas[footnoteRef:4] 4.3.2. punkts) [4:  Šeit un turpmāk – atsaucēm par tehniskā piedāvājuma tabulu skat. nolikuma pielikumu Nr. 4 “Tehniskā piedāvājuma sagatavošanas nosacījumi”] 

PK2 = (Lzem / Lvērt) × Pmax, kur:
PK2 – pretendentam aprēķināmais punktu skaits P kritērijā K2
Lzem – īsākais laika periods cena; 
Lvērt – vērtējamais laika periods; 
Pmax – maksimālais punktu skaits kritērijam K2.
	12

	K3
	Attālums no viesnīcas līdz pasākuma vietai 
(Tehniskā piedāvājuma tabulas 4.3.4.punkts)
PK3 = (Azem / Avērt) × Pmax, kur:
PK3 – pretendentam aprēķināmais punktu skaits P kritērijā K3;
Azem – mazākais attālums; 
Avērt – vērtējamais attālums; 
Pmax – maksimālais punktu skaits kritērijam K3.
	12

	K4
	Kopējās komandējuma izmaksas
(Tehniskā piedāvājuma tabulas 4.3.5. punkts)
PK4 = (Izem / Ivērt) × Pmax, kur:
PK4 – pretendentam aprēķināmais punktu skaits P kritērijā K4
Izem – zemākās izmaksas; 
Ivērt – vērtējamās izmaksas; 
Pmax – maksimālais punktu skaits kritērijam K4.
	16

	
	Kvalitāte (uzdevums B)
	40

	
	Punktus aprēķina pēc analoģijas ar uzdevumu A. Maksimāli iegūstamais punktu skaits par kvalitāti uzdevumam B arī ir 40 punkti:
Kritērijs K5 – kopējais komandējumā pavadāmais laiks – 12 punkti
Kritērijs K6 – attālums no viesnīcas līdz pasākuma vietai – 12 punkti
Kritērijs K7 – kopējās komandējuma izmaksas – 16 punkti
	

	
	Kopējais maksimāli iegūstamais punktu skaits
	100



10.7.1.1. Punktu skaits tiek aprēķināts ar precizitāti divas zīmes aiz komata.
10.7.1.2. Ja punktu aprēķinā rodas situācija, kad dalīšana būtu jāveic ar nulli, dalītāja vērtības vietā izmanto skaitli 0,0001 (viena desmittūkstošā daļa).
10.7.1.3. Katram pretendentam piešķiramo punktu skaits tiek aprēķināts kā visu kritēriju punktu summa: Pkopējais = Pfin.pied + Pkval.uzd.A + Pkval.uzd.B
10.7.1.4. Maksimāli iespējams saņemt 100 punktus.
10.7.1.5. Par saimnieciski izdevīgāko piedāvājumu tiek atzīts piedāvājums ar lielāko kopējo punktu skaitu.
10.7.1.6. Ja vismaz divu pretendentu piedāvājumi ieguvuši vienādu punktu skaitu, tad izšķirošais ir K1 kritērijs - “finanšu piedāvājums”. Piedāvājums, kurš ieguvis lielāko punktu skaitu kritērijā “finanšu piedāvājums”, tiek uzskatīts par saimnieciski izdevīgāko no vienādu punktu skaitu ieguvušajiem piedāvājumiem.
10.7.1.7. Ja vismaz divu piedāvājumu iegūtais punktu skaits ir vienāds un arī izšķirošajā kritērijā iegūtais punktu skaits ir vienāds, tad tiek rīkota izloze.
10.7.2. Pēc saimnieciskā izdevīguma aprēķina komisija nosaka pretendentu, kuram būtu piešķiramas līguma slēgšanas tiesības.
10.8.  Kvalifikācijas un izslēgšanas nosacījumu pārbaude.
10.8.1. Kvalifikāciju un izslēgšanas nosacījumus Komisija pārbauda tikai tam pretendentam, kuram būtu piešķiramas līguma slēgšanas tiesības.
10.8.2. Ja pretendents neatbilst izslēgšanas nosacījumiem vai kvalifikācijas prasībām, komisija noraida attiecīgo piedāvājumu un veic pārbaudi nākamajam pretendentam ar nākamo augstāko punktu skaitu.
10.8.3. Šī procedūra tiek atkārtota līdz tiek identificēts pretendents, kurš atbilst kvalifikācijas prasībām un uz kuru nav attiecināmi izslēgšanas nosacījumi.
10.9. Līguma slēgšanas tiesības tiek piešķirtas pretendentam, kura piedāvājums ir saimnieciski izdevīgākais un kurš atbilst visām nolikuma prasībām.
10.10. Pretendents, kas iesniedzis nepatiesas ziņas, tiek izslēgts no dalības iepirkumā.
10.11.  Komisija ir tiesīga:
10.11.1. Jebkurā piedāvājumu vērtēšanas posmā noraidīt pretendenta piedāvājumu, ja pēc piedāvājumu atvēršanas pretendents maina piedāvājumā norādīto informāciju;
10.11.2. Neizvēlēties nevienu no piedāvājumiem, ja tie pārsniedz šim nolūkam atvēlētos līdzekļus.
10.12. Ja iepirkumā nav iesniegti piedāvājumi vai arī visi iesniegtie piedāvājumi neatbilst nolikuma prasībām, Komisija pieņem lēmumu izbeigt iepirkumu bez rezultāta.
10.13. Ja pretendents, kura piedāvājums izvēlēts līguma slēgšanai, atsakās slēgt līgumu vai līgums netiek parakstīts piecu darbdienu laikā no Pasūtītāja nosūtītā uzaicinājuma to parakstīt, Komisija ir tiesīga pieņemt lēmumu par līguma slēgšanu ar nākamo pretendentu, kura piedāvājums ir atbilstošākais, vai pārtraukt iepirkumu, neizvēloties nevienu piedāvājumu.
10.14. Ja pieņemts lēmums slēgt līgumu ar nākamo pretendentu, kura piedāvājums atzīts par iepirkuma prasībām atbilstošāko, bet tas atsakās slēgt līgumu, Komisija pieņem lēmumu pārtraukt iepirkumu, neizvēloties nevienu piedāvājumu.
Citi nosacījumi
11. 
11.1. Pasūtītājs apliecina, ka ievēros pretendenta tiesības uz fiziskās personas datu aizsardzību un apstrādi saskaņā ar spēkā esošajiem tiesību aktiem, tai skaitā Eiropas Parlamenta un padomes 2016. gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula).
11.2. Piegādātājs sedz visus izdevumus, kas saistīti ar piedāvājuma sagatavošanu un iesniegšanu, un neatkarīgi no iepirkuma rezultāta Pasūtītājs neuzņemas atbildību par piegādātāja izdevumiem, kas saistīti ar piedāvājuma sagatavošanu un iesniegšanu.
11.3. Ja nolikumā tiek konstatētas pretrunas ar publiskos iepirkumus regulējošo tiesību aktu normām, tiek piemērotas attiecīgo publiskos iepirkumus regulējošo tiesību aktu normas.
11.4. Nolikums sastāv no nolikuma teksta latviešu valodā un sešiem (6) šādiem pielikumiem, kas ir nolikuma neatņemamas sastāvdaļas:
11.4.1. Pielikums Nr. 1 – Pieteikums dalībai iepirkumā (veidne);
11.4.2. Pielikums Nr. 2 – Tehniskā specifikācija;
11.4.3. Pielikums Nr. 3 – Finanšu piedāvājums (veidne);
11.4.4. Pielikums Nr. 4 – Tehniskā piedāvājuma sagatavošanas nosacījumi;
11.4.5. Pielikums Nr. 5 – Iesaistītās personas apliecinājums (veidne);
11.4.6. Pielikums Nr. 6 – Līguma projekts.

